I Get Around (ტუპაკ შაკურის სიმღერა)
„I Get Around“ — ამერიკელი რეპერ ტუპაკ შაკურის სინგლი, ალბომიდან Strictly 4 My N.I.G.G.A.Z.. იგი გამოვიდა 1993 წელს. იგი თავდაპირველად დაგეგმილი იყო ჯგუფის Digital Underground ალბომზე გამოსაცემად, მაგრამ ტუპაკის პოპულარობის გამო, ამ უკანასკნელს გადაეცა. მიუხედავად ამისა, მას ტუპაკთან ერთად ჯგუფის წევრები, შოკ ჯი და მანი-ბიც ასრულებენ. სიმღერაში გამოყენებულია კომპოზიციის Computer Love (ჯგუფი Zapp & Roger) და Step in the Arena (ჯგუფი Gang Starr) ნაწყვეტები. სიმღერის პროდიუსერი, შოკ ჯი, საკუთარ წიგნში How to Rap, აღწერს სიმღერის შექმნის პროცესს, იმაზე თუ როგორ შეარჩია ტუპაკმა რითმები და შეცვალა შოკ ჯის მიერ დაწერილი ტექსტი.